באטמן - הסדרה המצוירת

באטמן - הסדרה המצוירת (באנגלית: Batman: The Animated Series, בעברית בערוץ הילדים היא נקראה "באטמן: איש העטלף"). היום הסדרה משודרת בנטפליקס. זאת סדרת אנימציה מבית היוצר של האחים וורנר המבוססת על דמותו של באטמן, גיבור העל של חברת DC קומיקס. הסדרה זכתה בארבעה פרסי אמי והייתה מועמדת לשישה נוספים.
הסדרה שודרה ברשת FOX מ-5 בספטמבר 1992 ל-15 בספטמבר 1995 למשך ארבע עונות. לאחר העונה הראשונה שונה שמה ל"הרפתקאות באטמן ורובין", ולאחר שידורם של 85 פרקים הוחלט להאריכה לעונה נוספת שנקראה בשם "הרפתקאותיו החדשות של באטמן", ששודרה למשך 24 פרקים בין השנים 1997 ו-1999 בטרם בוטלה עקב תקציב נמוך.<sup>הבהרה?? זו סיבה לחידוש ולא לביטול</sup>

הסדרה נהפכה לאבן היסוד של מחלקת האנימציה של האחים וורנר, שנהייתה אחד מבתי ההפקות הגדולים של אנימציה לטלוויזיה והשיקה מגוון סדרות המבוססות על דמויות של DC קומיקס, הבולטות שבהן הן "סופרמן: סדרת האנימציה" ו"ליגת הצדק". בעקבותיה יצאו ארבעה סרטי אנימציה - "באטמן: מסכת התעתועים", "באטמן ומיסטר פריז: מתחת לאפס", "באטמן: מסתורין אשת העטלף" ו"באטמן והארלי קווין". היא שודרה גם בישראל, במסגרת ערוץ הילדים של הכבלים תחת השם "באטמן: איש העטלף".

== ביקורות ==
הסדרה המקורית התקבלה בהתלהבות על ידי המבקרים והמעריצים כאחד. היא זכתה לשבחים רבים ואף הוצבה במקום הראשון ברשימת "11 הסדרות המצוירות הנוסטליגיות של כל הזמנים" על ידי מבקר הסרטים הנוסטלג'יה קריטיק.
הסדרה זכתה במספר פרסים, והיא קיבלה שבחים רבים מהמבקרים וממעריצי הדמות על עצם היותה העיבוד המודרני הנאמן ביותר לדמות, תוך שימוש במורכבות עלילתית, אווירה אפלה ואיכות אמנותית. זאת ועוד, היא נחשבת בעיניהם לייצוג הקנוני, המדויק והאמין ביותר של באטמן ואגדת העטלף מחוץ לקומיקס וכן הפכה בעיני רבים לסדרת הגיבורי-על הטובה ביותר ואחת מסדרות האנימציה הטובות ביותר בכל הזמנים ודורגה במקום ה-25 ברשימת הסדרות המובילות על פי IMDb,<ref></ref> וקיבלה את אחד מהמקומות הראשונים ברשימת הסדרות המצוירות הטובות ביותר של מגזין TV GUIDE.

==סקירה כללית==
באטמן
הסדרה המקורית לקחה בחלקה השראה מ"באטמן", סרטו של טים ברטון משנת 1989 שהפך להצלחה אדירה. בהתחלה מוזיקת הפתיחה שלה הייתה וריאציה על נעימת הפתיחה של הסרט שנכתבה על ידי דני אלפמן (פרקים מאוחרים יותר השתמשו בנעימה חדשה, בסגנון דומה, שנכתבה על ידי שירלי ווקר). השפעה נוספת היו סרטוני האנימציה של סופרמן משנות ה-40 של המאה ה-20 שהופקו על ידי אולפני פליישר. הסדרה שודרה לראשונה ב-1992, מספר חודשים אחרי העלייה המוצלחת על המסכים של הסרט השני של באטמן, "באטמן חוזר".

טים ורדומסקי תכננו את הסדרה על ידי אימוץ גישה על-זמנית מהסרט של ברטון המשלבת בין אלמנטים של שנות ה-30 ושנות ה-40 של המאה ה-20 כגון כותרות בשחור לבן, צפלין משטרתי, מכוניות ישנות ואווירת גנגסטרים, יחד עם סכימת צביעה כהה ואפלולית, שלקחה השראה מסרטוני האנימציה הישנים של סופרמן ומסרטי פילם נואר. במאמץ להפוך את הסדרה לאפלה יותר, המפיקים מתחו את הגבולות של סדרות פעולה מצוירות שהיו נהוגות עד אז: זו הייתה סדרת האנימציה הראשונה מזה שנים שתיארה כלי ירייה שמבצעים ירי, ובאטמן מרביץ לרעים ולפעמים יש קצת דם; בנוסף, רקעים רבים בסדרה צוירו על גבי נייר שחור. השילוב החזותי הייחודי של תמונות פילם נואר ועיצוב אר דקו עם סכמת צבעים כהה מאוד כונה "Dark Deco" ("דקו אפל") בידי המפיקים. דווח שסגנון זה נתקל בהתנגדות מצד ראשי האולפנים, אבל ההצלחה של סרטו הראשון של ברטון על באטמן אפשרה להם להפיק פרק פיילוט שנקרא בשם "On Leather Wings", שזכה להצלחה אדירה ולפי טים "הוריד הרבה אנשים מהגב שלנו".

הסדרה היא הראשונה בהמשכיות סדרות האנימציה של DC, וידועה לעיתים בשם "Diniverse" על שם התסריטאי והמפיק פול דיני, אף על פי שהקבוע בהמשכיות הוא דווקא ברוס טים ולא דיני. המשכיות זו הייתה נפרדת מסדרות מצוירות קודמות של האחים וורנר בהם באטמן היה מעורב, כגון The Superfriends.
הסדרה זכתה בפרס אמי ובמהרה זכתה לשבחים רבים על סגנון האנימציה הייחודי והכתיבה הבוגרת. היא נהפכה תכף ומיד ללהיט. מעריצים בגילאים שונים שיבחו את הטון המתוחכם של הסדרה ואת הסיפורים הפסיכולוגיים העמוקים.
הסדרה שיכתבה כמה מהדמויות הקלאסיות תוך מחווה לגילום הקלאסי שלהם אך עם תוספת של מניע דרמטי חדש. נבלים כמו דו-פרצוף, הדחליל והכובען המטורף, וכן גיבורים כמו רובין הם הוכחה לכך. בנוסף, הסדרה הפיחה חיים חדשים בדמויות כמעט נשכחות כמו מלך השעונים. דוגמה בולטת לשינוי דרסטי היא מיסטר פריז. הסדרה הפכה אותו ממדען מטורף עם גימיק לקרח לדמות טראגית שחזותו הקפואה מסתירה אהבה אבודה (לאשתו החולה סופנית שנמצאת בהקפאה קריונית) וזעם נקמני. הסדרה גם הוסיפה דמויות חדשות, המפורסמת שבהם היא העוזרת האומללה של הג'וקר הארלי קווין, שנהפכה לכה פופולרית עד ש-DC קומיקס הוסיפו אותה לקנון של הקומיקס.
חלק מהיוצרים של הסדרה טענו ש"ההרפתקאות החדשות של באטמן" היא בעצם המשך לסדרת האנימציה המקורית. המפיקים חזרו ואישרו שהתוכנית מתרחשת באותו עולם, שיש המשכיות מהסדרה הקודמת, רק שהזמן הוא לאחר כמה שנים. אולם, לפרקים של "הרפתקאותיו החדשות של באטמן" היו הבדלים דקורטיביים שגרמו למעריצים להתייחס לתוכניות כאל שתי תוכניות שונות. למשל, רוב הדמויות עברו עיצוב מחדש. קאטוומן הפכה מבלונדינית לשחורת שיער, מיסטר פריז נראה ללא משקפי ראייה ואקדח קרח קטן יותר וכן, מצוין שהוא הכניס את תודעתו לגוף רובוטי הכולל ראש נשלף בעל ארבעה רגלי עכביש, הג'וקר מופיע עם עיניים שחורות, שיער שחור (במקום ירוק) וכמעט ללא איפור חוץ מפניו הלבנים, איש החידות קרח, בעל חליפת גוף, ובלי מסכה ובעל מקל הליכה שונה, הפינגווין נראה גבוה יותר ופחות שמן והוא עוטה כפפות ובעל ידיים רגילות, הדחליל נראה כמין איימיש כשהוא אוחז מקל הליכה ומשתמש באקדח במקום בחרמש, עורה של פויזן אייבי נראה חיוור יותר והיא אינה משתמשת בקשת הזעירה שלה שמותקן בזרועה, קילר קרוק בעל עור ירוק, הכובען המטורף נראה נמוך יותר ומבוגר יותר ולביין יש מסכה שונה והוא נראה יותר דומה למראהו בסרט "באטמן ורובין" לדו-פרצוף באחד הפרקים יש אישיות נוספת הנקראת "השופט" וכן, צבע שפתיו במחצית הפנים המושחתות הוא שחור, לבאטגירל יש תלבושת חדשה בצבעים סגול וצהוב ואת תפקיד רובין נושא כעת טים דרייק במקום דיק גרייסון, שבינתיים הפך לנייטווינג). כמו כן, תקציב הסדרה החדשה היה נמוך מזה של הישנה.

== פרקים ==

מיסטר פריז. הסדרה הגדירה מחדש את הדמות והוסיפה לה מימד דרמטי עמוק.
פרקים מסוימים נהפכו לאגדיים בקרב חוגי מעריצים. הפרק הכי מהולל הוא הפרק זוכה האמי "Heart of Ice", הידוע בהמצאה מחדש של הנבל מיסטר פריז, ששינה אותו ממדען מטורף עם גימיק לקור לדמות רצינית עם רקע טרגי וסימפתי. גם חלקו הראשון של הפרק הכפול "Robin's Reckoning" זכה להצלחה רבה ונחשב לאחד האדפטציות הקלאסיות לסיפור המוצא של רובין. פרקים נוספים שזכו להכרה והערכה הם "Joker's Favor" שהמציא את הארלי קווין; "Two Face" על תיאור אפל ורציני של דו-פרצוף, דמות שנחשבה מגעילה ואכזרית מדי לטלוויזיה; "Mad as a Hatter", שבו הכובען המטורף מתואר כאנושי ופגיע במקום כסתם משוגע עם גימיק; "House and Garden" המראה צד אנושי עצוב אצל פויזן אייבי; "Shadow of the Bat" שמציג את ברברה גורדון כבאטגירל; "Harley & Ivy", הזכורה של הצמד האהוב, "Beware The Gray Ghost", שמציג את אדם וסט כשחקן שעבר זמנו, שהתקבע כגיבור אותו שיחק בצעירותו. הפרקים האהובים על המעריצים, "Almost Got 'Im", "Perchance To Dream" ו "POV", זכו גם להערכה גבוהה עקב הגישה המיוחדת לצורת סיפור העלילה ותפנית העלילה המפתיעה בסוף.

==הדיבוב (משחק הקול) של הסדרה==
הסדרה גם כללה צוות מדבבים נרחב ובו מספר כוכבים שדיבבו את מגוון הנבלים הקלאסיים של הסדרה, הידוע שבהם הוא מארק המיל שבנה לעצמו קריירה חדשה בגילומו העליז והמטורף של הג'וקר. מפגשי הקלטת הדיבוב הוקלטו כאשר השחקנים ישבו ביחד באולפן, כמו תסכית רדיו, וזאת בניגוד לסדרות קודמות, בהן ההקלטות בוצעו בנפרד לשחקנים. גישה זו הוסיפה אותנטיות למשחק ולדיבוב.

==סדרות נוספות==
באטמן של סדרה זו המשיך לככב גם בסדרה המצוירת של ליגת הצדק. מראה החליפה שונה (הצבע הכחול חזר לגלימה) ויכולותיו של באטמן שודרגו באופן ניכר כמו גם הציוד שלו. בסדרת האנימציה באטמן משמש כעוגן מרכזי של הליגה וכאסטרטג הראשי שלה, שגם תרם את הכסף להקמת "מגדל השמירה" - הלוויין המשמש כבסיס לליגה.
בשנת 1999 הופצה סדרת המשך נוספת בשם "באטמן: הדור הבא". עלילת הסדרה מתרחשת בשנת 2035 כשאת תפקידו של איש העטלף נושא טרי מקגינס, נער בן 17 שהתייתם מאביו שהועסק כמהנדס כימי בעבור חברת ויין-פאוורס ונרצח בשל הסתבכותו עם גורמי העולם התחתון מקרב הנהלת החברה. טרי מאומץ על ידי ברוס ויין שמאמן אותו, מנחה אותו, עוזר לו בעת הצורך ולפעמים אף מציל אותו. כעבור כמה שנים, ב"ליגת הצדק", שונה סיפור חייו ונטען כי אביו של מקגינס היה עקר וכי טרי עצמו נוצר מתרומת זרע של ברוס ויין (באטמן הקודם) שהוקפאה עשורים לפני שהוריו פנו לבנק הזרע.

== פרסים ומועמדויות ==
=== 1993 ===
{| class="wikitable"
|-
! פרס !! קטגוריה !! מועמד/ת !! תוצאה
|-
| rowspan="3" | פרס אמי || הישגים בכתיבה לסדרת אנימציה || פול דיני, מייקל ריבס, שון קתרין דרק ומרטין פסקו || 
|-
| סדרת האנימציה הטובה ביותר || || 
|-
| הישגים בבימוי מוזיקלי והלחנה || שירלי ווקר / הארווי כהן || 
|-
| פרס אנני || סדרת האנימציה הטובה ביותר || || 
|-
| פרס סאטורן || סדרת הז'אנר הטובה ביותר || || 
|}

=== 1994 ===
{| class="wikitable"
|-
! פרס !! קטגוריה !! מועמד !! תוצאה
|-
| rowspan="2" | פרס אמי || סדרת האנימציה לילדים הטובה ביותר || || 
|-
| הכתיבה הטובה ביותר לסדרת אנימציה || || 
|-
|פרס אנני|| הישגים במוזיקה בתחום האנימציה || שירלי ווקר || 
|-
| Young Artist Awards || השחקן הצעיר הטוב ביותר בעבודת דיבוב || סקוט מק'קאפי || 
|}

=== 1995 ===
{| class="wikitable"
|-
! פרס !! קטגוריה !! מועמד !! תוצאה
|-
| rowspan="2" |פרס אמי|| הישגים בעריכת סאונד || || 
|-
| הישגים בבימוי מוזיקלי והלחנה || שירלי ווקר || 
|-
| rowspan="5" |פרס אנני|| סדרת האנימציה הטובה ביותר || || 
|-
| הישגים לעבודת דיבוב || מארק המיל || 
|-
| סדרת האנימציה הטובה ביותר || || 
|-
| הישגים לצוות יצירתי בתחום האנימציה || ברוס טים ואריק רדומסקי || 
|-
| הישגים לכתיבה בתחום האנימציה || פול דיני || 
|}

=== 1996 ===
{| class="wikitable"
|-
!פרס !! קטגוריה !! זוכה !! תוצאה
|-
| rowspan="2" | פרס אמי || הישגים בבימוי מוזיקלי והלחנה || הארווי כהן ושירלי ווקר || 
|-
| עריכת סאונד || || 
|}

=== 1999 ===
{| class="wikitable"
|-
! פרס !! קטגוריה !! מועמד !! תוצאה
|-
| Young Artist Awards || השחקן הצעיר הטוב ביותר בעבודת דיבוב || מתיו ולנסיה || 
|}

== סרטים ==
חברת האחים וורנר הפיצה ארבעה סרטים המבוססים על הסדרה:
* באטמן: מסכת התעתועים (Batman: Mask of the Phantasm) – סרט קולנוע משנת 1993, המספר את תולדותיו של באטמן בסדרת פלאשבקים לאור חזרתה לעיר של אהובתו של ברוס ויין והופעת דמות מסתורית הרוצחת ראשי מאפיה בגות'אם סיטי שאחד מהם הוא הג'וקר.
* באטמן ומיסטר פריז: מתחת לאפס (Batman & Mr. Freeze: Sub-Zero) – סרט משנת 1998 העוסק במיסטר פריז שמנסה להציל את אשתו הגוססת, והוא מחליט לחטוף את ברברה גורדון בשביל ניסוי שיכול להציל את אשתו.
* באטמן: מסתורין אשת העטלף (Batman: Mystery of the Batwoman) – סרט משנת 2003 המציג גיבורה חדשה, באטוומן, שעוזרת לבאטמן ורובין להילחם בפשע.
* באטמן והארלי קווין (Batman and Harley Quinn) – סרט משנת 2017 שבו הארלי עוזרת לבאטמן ונייטווינג נגד פויזן אייבי ונבל נוסף בשם פלורוניק מן.

== קישורים חיצוניים ==
* 

* 
* תום שפירא, [https://www.fisheye.co.il/batman_animated_series/ ביקורת: באטמן: הסדרה המצוירת], אתר "עין הדג"
* [https://web.archive.org/web/20110902073736/http://anbat.toonzone.net/ The Animated Batman]
* [https://web.archive.org/web/20100722143405/http://www.batman-on-film.com/historyofthebatman_tv_animated_btas.html Batman:TAS at BATMAN-ON-FILM.COM]
* [http://www.batmanunmasked.com/index.php?cat=4 Batman: The Animated Series production gallery at BatmanUnmasked.com] 
* [http://batmanytb.com/Animated Batman Animated at BYTB: Batman Yesterday, Today and Beyond]
* [https://web.archive.org/web/20050901183034/http://wf.toonzone.net/WF/batman/ Batman: The Animated Series/The New Batman Adventures at The World's Finest]
* [http://www.batman-superman.com/batman/index.html האתר הרשמי] של "הרפתקאותיו החדשות של באטמן"
* [http://www.batman-superman.com האתר הרשמי] של "באטמן/סופרמן - ההרפתקאות החדשות"
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:באטמן: סדרות טלוויזיה
קטגוריה:זוכי אמי בפריים טיים: תוכניות: אנימציה
קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנות ה-1990
קטגוריה:סדרות טלוויזיה של DC קומיקס
קטגוריה:ערוץ הילדים: תוכניות רכש
קטגוריה:האחים וורנר הנפשה: סדרות טלוויזיה
קטגוריה:סדרות הנפשה של DC קומיקס